stanford-oval/wikipedia huggingface dataset:
חורחה בורוצ'גה
ביוגרפיה

בורוצ'גה החל את הקריירה שלו במחלקת הנוער של ארסנאל סארנדי, וב-1979 החל לשחק בקבוצה הבוגרת. ב-1982 הוא עבר לקבוצת אינדפנדיינטה, וסייע לה לזכות באליפות ליגת העל הארגנטינאית ב-1983. כעבור שנה הוא זכה עם הקבוצה בגביע ליברטדורס וסיים כמלך השערים של הטורניר עם שישה שערים. באותה שנה הוא זכה עמה גם בגביע הביניבשתי, לאחר ניצחון על ליברפול.
ב-1985 עבר בורוצ'גה לקבוצה הצרפתית נאנט, ושיחק במדיה במשך שבע שנים. ב-1992 הוא עבר לשחק בקבוצת ולנסיאן. ב-1994 הוא הושעה על ידי התאחדות הכדורגל הצרפתית למשך שנתיים ממשחק במדינה, מאחר שהיה מעורב עם קבוצתו, ולנסיין, בהטיית תוצאת משחק בינה לבין אולימפיק מרסיי. בורוצ'גה עזב את הקבוצה וחזר לאינדפנדיינטה, בה סיים את הקריירה שלו ב-1998.
במדי נבחרת ארגנטינה שיחק בורוצ'גה שבע שנים, במהלכן הופיע ב-59 משחקים וכבש 13 שערים. הוא היה שותף לזכיית הנבחרת בטורניר מונדיאל 1986, לאחר שכבש את השער המכריע בניצחון 2-3 בגמר על נבחרת גרמניה המערבית, וכן בישל שער לחוסה לואיס בראון. במהלך כל הטורניר הוא כבש שני שערים. כעבור ארבע שנים, במונדיאל 1990, הוא השתתף בכל משחקי הנבחרת שהעפילה בפעם השנייה ברציפות לגמר מול גרמניה המערבית, אך הפעם הפסיד עמה בתוצאה 1-0.
ב-2002 החל בורוצ'גה לעבוד כמאמנה של קבוצת נעוריו, ארסנל סרנדי, שהעפילה לליגה הארגנטינאית הבכירה. במשך שנותיו כמאמן הצליח למנוע מהקבוצה להדרדר למאבקי הירידה מהליגה. ב-2005 הוא חתם כמאמן באסטודיאנטס לה פלאטה, וב-2006 עבר לאמן את אינדפנדיינטה, אותה עזב באפריל 2007. ב-2008 הוא מונה למאמן באנפילד, ובמאי 2009 חזר לאמן את ארסנל סרנדי. הוא התפטר מהמועדון באפריל 2010.
נחל בוקק

| --- | --- |

 מידע כללי
 אורך:  כ־15 ק"מ
 אגן ניקוז:  כ־21 קמ"ר
 יובלים:  נחל שעט 
 שפך:  ים המלח 
 מדינות באגן הניקוז:  ישראל 
  (למפת צפון הנגב מוגדלת) נחל בוקק(למפת צפון הנגב רגילה) נחל בוקק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל בוקק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל בוקק
 
עין בוקק, 2005
עין בוקק, 2005
מפלים ובריכה בעין בוקק, חורף 2007
נַחַל בּוֹקֵק (בערבית: وادي البغق או بقق או المقلق) הוא נחל במדבר יהודה אורכו כ-15 ק"מ, ושטח אגן ההיקוות שלו כ-21 קמ"ר. הנחל יורד מהר בן נשר ונשפך לחוף ים המלח. מצפון לנחל נמצא נחל זוהר ומדרום לו נחל יעלים. על מניפת הסחף הגדולה שלו, הוקמו מלונות ים המלח ומרחצאות עין בוקק. מצפון לערוץ הנחל, סמוך למקום שפכו אל ים המלח, שוכן מצד בוקק הביזנטי.
רוב מהלכו של הנחל ברמת המדבר, הוא מתחפר בסלע רך (קירטון ותצורת חתרורים) ולכן העמק שלו רדוד. בתחום מצוק ההעתקים, מתחבר הנחל לשני מפלים, הראשון גובהו כ-100 מטרים והשני כ-60. אחרי המפל הראשון הנחל ממשיך בזרימה בתוך קניון קצר (כ-1.5 ק"מ) ועמוק. לאחר עוד כקילומטר אחד, נשפך הנחל אל ים המלח.
שם הנחל ניתן לו על ידי ועדת השמות הממשלתית בשנת 1950 בשל דמיונו לשם הערבי - ואדי באע'ק. חלקו העליון של הנחל, נקרא בערבית ואדי פשחת א-דרוויש - נחל מצוק הדרווישים. אחת ממשמעויות המילה "בוקק" היא "שופע".
מעיינות

בנחל שני מעיינות:
עֵין בּוֹקֵק הנובע ביובל קטן של נחל בוקק, היורד אליו בתלילות מצד מערב. למעשה אלו מספר מעיינות, הנובעים מעל אקוויקלוד חרסיתי. בעבר היו מי המעיינות נשפכים אל ערוצו של הנחל, אך כיום הם נשאבים ומספקים את תצרוכת המים של מלונות ים המלח. במספר נקודות יוצאות כמויות קטנות של מים מהצינורות, ומזינות את הפלג הנשפך בערוץ. הערוץ מתחת למעיינות עשיר במאובנים של שורשי וגבעולי קנה. בערוץ ישנה צמחיית מעיינות עשירה: קנה, עבקנה, מלוח, סמר, אוכם, צלף ואשל. פלג המים רצוף ואיתן, זורם עד לשער הקניון.
עֵין נוֹאִית נובע במצוק הצפוני של הנחל, סמוך למוצאו אל ים המלח. מי המעיין מלוחים, והם נתפשים ומספקים את תצרוכת המים של מרחצאות עין בוקק.
זיהום

החל מסוף שנות ה-90 של המאה ה-20 החלה לעלות מליחות המים שנובעים מעין בוקק, בעקבות זיהום מי התהום על ידי המפעלים במישור רותם. בשנת 2015, בעקבות הזיהום, החלה הזרמה יזומה של מים מתוקים בנחל במטרה להפחית את מליחותו. למרות זאת, הנחל עדיין מזוהם ומכיל חומרים רעילים בריכוז גבוה המסכנים את חיות הבר והמטיילים באזור.
בשנת 2023 קבע בית המשפט העליון שלא חלה התיישנות על זיהום שגרמו מפעלים לייצור פוספטים של חברת כימיקלים לישראל לשמורת הטבע עין בוקק ליד ים המלח ולמי התהום באזור. לכן יש לאשר הגשת תובענה ייצוגית נגד המפעלים - תובענה של קבוצת תושבי הסביבה. לפי מגישי התובענה, זיהום מי התהום אף הסב פגיעה חמורה לשמורת הטבע עין בוקק.
לקריאה נוספת

זאב וילנאי, אנציקלופדיה אריאל לידיעת ארץ ישראל, הוצאת עם עובד. 1978, הערך בוקק.
מרדכי גיחון, חפירת המצודה בעין בוקק- שיטות העבודה ומבחר תוצאות. עם הופעת הדו"ח הסופי, בתוך (עורך) ד"ר יעקב אשל, מחקרי יהודה ושומרון - כרך חמישי, הוצאת מכון המחקר של המרכז האוניברסיטאי אריאל בשומרון, תשנ"ה, עמ' 153–172
מנחם תלמי, אפרים תלמי, "כל הארץ-לכסיקון גאוגרפי של ישראל", הוצאת "עמיחי" בע"מ, ספטמבר 1966, עמ' 556
הערות שוליים

↑  יאיר גלעדי, כמעט 40 אתרים בחוף ים המלח, באתר סנונית
↑  שנתון הממשלה לשנת תשי"א, עמ' 292, בארכיון המדינה
↑  הערך "בּוֹקֵק" במילון בן יהודה באתר פרויקט בן יהודה
↑  יוסף פורת, בני כמה נחלי המעיינות?, באתר סנונית
↑  בלכר מיכאל, תנאים לשיקום נחל בוקק: האם הם כבר קיימים?, מחקרי הנגב, ים המלח והערבה 10(1), מרץ 2018, עמ' 16-24
↑   צפריר רינת, מחקר: מפעלי הפוספטים של כימיקלים לישראל גרמו זיהום חמור למעיינות בנגב, באתר הארץ, 27 ביוני 2021
↑   צפריר רינת, פסק דין תקדימי: לא חלה התיישנות על זיהום שגרמו מפעלי איי.סי.אל לשמורת הטבע עין בוקק, באתר TheMarker‏, 12 באוקטובר 2023
↑  גלעד מורג, השופטת ברון בפסק דין ביום פרישתה: "יש למנוע נזקי זיהום עתידיים", באתר ynet, 12 באוקטובר 2023
סאני סטיט

| --- | --- |

 לידה:  2 בפברואר 1924 בוסטון, מסצ'וסטס, ארצות הברית
 פטירה:  22 ביולי 1982 (בגיל 58) וושינגטון הבירה, ארצות הברית
 שם לידה:  Edward Stitt 
 שם במה:  Sonny 
 מקום קבורה:  Fort Lincoln Cemetery 
 מוקד פעילות:  ארצות הברית 
 תקופת הפעילות:  מ-1943 
 סוגה:  ג'אז, בי בופ, הארד בופ
 כלי נגינה:  סקסופון
 חברת תקליטים:  פרסטיז' רקורדס, Cobblestone Records, אטלנטיק רקורדס, Flying Dutchman Records 
 אתר רשמי
 פרופיל ב-IMDb
 
אדוארד "סאני" סטיט (באנגלית: Edward "Sonny" Stitt;‏ 2 בפברואר 1924, בוסטון – 22 ביולי 1982, וושינגטון הבירה) היה נגן סקסופון אלט וטנור אמריקאי אשר ניגן בעיקר בזרמי הבי בופ וההארד בופ שבג'אז. סטיט היה אחד הסקסופוניסטים שהקליטו הכי הרבה, עם מעל 100 אלבומים. נחשב לתלמידו הגדול ביותר של צ'ארלי פארקר וסגנונו הושפע ממנו מאוד. יש מבקרים שקראו למוזיקה המוקדמת של סטיט פלגיאט לפארקר, בעוד הוא עצמו טען שפיתח את הסגנון בעצמו ורק אחרי שהתחיל לנגן התוודע לפארקר. אף על פי שבהקלטות הראשונות שלו ניכרת השפעה של פארקר וכן של לסטר יאנג, במרוצת הזמן פיתח סגנון ייחודי, בעיקר כשעבר לנגן בסקסופון טנור. סיגנונו השפיע על מוזיקאים נוספים, ביניהם ג'ון קולטריין.
חייו

סטיט נולד בבוסטון בשם אדוארד המונד בואטנר ג'וניור (Edward Hammond Boatner, Jr) למשפחה מוזיקלית, אביו היה מורה למוזיקה בקולג', אמו הייתה מורה פרטית לפסנתר ואחיו היה פסנתרן שניגן מוזיקה קלאסית. בשנת 1943 פגש סטיט לראשונה את צ'ארלי פארקר, מאוחר יותר סיפר כי כבר אז הם הבחינו שסגנון הנגינה שלהם דומה להפתיע. ב-1945 החל להקליט, בי בופ עם סטן גץ ודיזי גילספי, בנוסף להקלטות סווינג ספורות. ניגן לצד סקסופוניסט הטנור דקסטר גורדון וחלוצי בופ אחרים בתזמורת של בילי אקסטיין עד שנת 1949, כשבתקופה זו החל להתרכז בטנור. כמו כן הקליט בעיקר בטנור עם באד פאוול.
כשנגינת הטנור של סטיט תפסה תאוצה, החל להשתחרר מהביקורת כנגד הדמיון בין סגנונו לסגנון של פארקר. כשנגן האלטו ג'ין קוייל ספג ביקורת שהוא מנגן דומה מדי לפארקר סטיט הגיב "נסה אתה לחקות את צ'ארלי פארקר!" צלילו של סטיט בטנור הפך להרבה יותר ייחודי, והוא החל להיות מושפע ממוזיקה קובנית ולטינית. בשנים ההם הקליט סטיט עם מוזיקאים רבים ונחשבים בסצנת הבופ.
בעשורים הבאים פרח סטיט בעיקר כנגן טנור, הוא ניגן והקליט עם כמעט כל מוזיקאי ג'אז נחשב מהתקופה; החל מתקופה קצרה עם מיילס דייוויס דרך שליחי הג'אז של ארט בלייקי, או ג'יי ג'יי ג'ונסון, ג'וני גריפין ועד דיוק אלינגטון. סטיט היה מתבודד ולא נשאר כמעט עם אף הרכב לזמן ממושך, ולמעשה רבים מתקליטיו הוקלטו ביום עבודה יחיד עם מוזיקאים שונים בכל פעם.
בשנות השבעים האט סטיט את קצב ההקלטות שלו קמעה, אך המשיך להקליט הקלטות שנחשבות לקלסיקות, לדוגמה "Tune up" משנת 1972. בשנים הללו היה חלק מההרכב ענקי הג'אז שכלל בין היתר את ארט בלייקי, דיזי גילספי ות'לוניוס מונק.
בשנת 1982 לקה סאני סטיט בהתקף לב וב-22 ביולי נפטר.
נבחרת ליבריה בכדורגל

נבחרת ליבריה בכדורגל, הידועה בכינוייה "הכוכב היחיד", היא נבחרת הכדורגל הלאומית של ליבריה. הדירוג הנוכחי של נבחרת ליבריה ברשימת הדירוג של פיפ"א, הוא המקום ה-143 בעולם, נכון ל-19 בספטמבר 2024; הניקוד הוא 1,064.97 – ירידה של נקודה אחת לעומת ניקוד קודם. דירוג השיא 66 נמדד לראשונה ביולי 2001, והדירוג הנמוך ביותר 164 נמדד לראשונה באוקטובר 2010.
אף על פי שהנבחרת הוציאה מתוכה את כדורגלן השנה בעולם של שנת 1995, ג'ורג' ואה (הראשון, ועד כה גם היחיד, שזכה בפרס מבין כדורגלני יבשת אפריקה) הנבחרת נכשלה לנצל את הכישרון הגלום בשחקן זה על מנת להגיע להשגים עם הנבחרת הלאומית. הנבחרת מעולם לא הגיעה למעמד של גביע העולם בכדורגל ובגביע אפריקה לאומות לא הצליחה לעבור את הסיבוב הראשון.
וואה נחשב ל"קדוש" של נבחרת ליבריה לאחר שלא רק ששיחק בנבחרת הלאומית ואף אימן אותה בתקופה מסוימת, הוא אף תרם מכיסו לקופת הנבחרת על מנת לנסות לרומם אותה.
כל גביעי העולם

1930 עד 1962 - לא נכנסה
1966 - פרשה
1970 עד 1978 - לא נכנסה
1982 עד 1990 - לא העפילה
1994 - פרשה תוך כדי המוקדמות
1998 עד 2022 - לא העפילה
כל גביעי אפריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
1957 עד 1962: לא הייתה חברה ב־CAF
גאנה 1963: לא נרשמה
תוניסיה 1965: לא נרשמה
אתיופיה (1897–1975) 1968: לא העפילה
סודאן 1956 1970: לא נרשמה
קמרון 1972: לא נרשמה
מצרים 1974: לא נרשמה
אתיופיה (1975–1987, 1991–1996) 1976: לא העפילה
גאנה 1978: לא נרשמה
ניגריה 1980: לא נרשמה
לוב (1977-2011) 1982: לא העפילה
חוף השנהב 1984: פרשה
מצרים 1986: לא העפילה
מרוקו 1988: לא העפילה
אלג'יריה 1990: לא העפילה
סנגל 1992: פרשה
תוניסיה 1994: לא העפילה
| דרום אפריקה 1996 | סיבוב ראשון | 2 | 1 | 0 | 1 | 2 | 3 |
בורקינה פאסו 1998: לא העפילה
גאנה ניגריה 2000: לא העפילה
| מאלי 2002 | סיבוב ראשון | 3 | 0 | 2 | 1 | 3 | 4 |
תוניסיה 2004: לא העפילה
מצרים 2006: לא העפילה
גאנה 2008: לא העפילה
אנגולה 2010: לא העפילה
גבון גינאה המשוונית 2012: לא העפילה
דרום אפריקה 2013: לא העפילה
גינאה המשוונית 2015: לא העפילה
גבון 2017: לא העפילה
מצרים 2019: לא העפילה
קמרון 2021: לא העפילה
חוף השנהב 2023: לא העפילה
מרוקו 2025: לא העפילה
| סה"כ | 2/35 | 5 | 1 | 2 | 2 | 5 | 7 |
משחקי תיקו כוללים גם משחקים שהוכרעו בבעיטות הכרעה
שחקנים מפורסמים

ג'ורג' ואה
ג'יימס דבה
כריס גבאנדי
זיזי רוברטס
כריסטופר וורה
דולי ג'ונסון
גיזי דורבור
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
יהודה בנארי

| --- | --- |

 לידה:  24 בדצמבר 1908 יקטרינוסלב, האימפריה הרוסית 
 פטירה:  29 במרץ 1984 (בגיל 75) 
 מדינה:  ישראל 
 
יהודה בנארי (לוינסון) (כסלו תרס"ט 24 בדצמבר 1908 – כ"ה באדר ב' תשמ"ד, 29 במרץ 1984) היה פעיל ציוני רוויזיונסטי, מראשי הצ"ח, משפטן, עיתונאי, מסאי והיסטוריון של התנועה הרוויזיוניסטית, ויושב ראש הנהלת מכון ז'בוטינסקי בישראל.
ספריו > ספרים מפרי עטו

מדיניותו של זאב ז'בוטינסקי, תל אביב תשכ"ד 1964
הגדוד העברי כמכשיר צבאי ופוליטי', תל אביב: מכון ז'בוטינסקי, 1967
(בשם פסבדונים: דן קומאי), ישראל באספקלרית ההסברה והמדיניות הסובייטית, 1968
משמעותם המדינית של הגדודים העבריים, תל אביב: הוצאת מכון ז'בוטינסקי, 1969
זאב ז'בוטינסקי, ירושלים ותל אביב : הוצאת מ’ ניומן, תשל"ב 1971
המשמעות המדינית של המאבק על ירושלים, תל אביב: הוצאת מכון ז'בוטינסקי, 1971
(בשם: דן קומאי), הוועידה האירופית לביטחון, תשל"ד
יוסף טרומפלדור, תל אביב : הקונגרס היהודי העולמי - ההנהלה הישראלית, תשל"ה
המיעוטים בעולם הערבי, תל אביב: מכון ז'בוטינסקי, 1976
הכזב שברעיון הפלורליזם התרבותי, תל אביב תשל"ח
דער אמת פונעם פאליטישן שטורעם אין שייכות מיט דער "פרשת לבון", מונטווידאו 1961
יחד עם ד"ר יוסף ב' שכטמן, כתב ספר, באנגלית, לתולדות התנועה הרוויזיוניסטית:
Schechtman Joseph B., Benari Yehuda, History of the Revisionist Movement, 1925 – 1930 Tel Aviv 1970
Zeev Vladimir Jabotinsky : a biographical sketch, Tel-Aviv : Jabotinsky Institute in Israel, c1977
Vladimir Zeev Jabotinsky, Buenos Aires : Congreso Judío Mundial, c1970
ספריו > ספרים שערך

זאב ז’בוטינסקי בחזון ובחזית : חידון ז’בוטינסקי במסגרת אירועי שנת ז’בוטינסקי תשנ"א 1991/1990, תל אביב : המרכז לחינוך לאומי שליד הסתדרות העובדים הלאומית בארץ ישראל, תשנ"א
לקריאה נוספת

ח' בן-ירוחם, ספר בית"ר – קורות ומקורות, א-ב, ירושלים ותל אביב: הוועד להוצאת ספר בית"ר, תשכ"ט (1969) - תשל"ו (1976).
יוסף כרוסט (עורך), יהודה בנארי – דיוקן, תל אביב: הוצאת מכון ז'בוטינסקי בישראל, תשמ"ו 1986.
מינה גראור (עורכת), ימי הצה"ר – כרונולוגיה של התנועה הרוויזיוניסטית 1923 – 1929, תל אביב: מכון ז'בוטינסקי בישראל, תשע"ג 2013.
הערות שוליים

↑  מכון ז'בוטינסקי פותח דף חדש, חרות, 4 בפברואר 1964
↑  לפי מקור אחר, נולד ב-1904. תאריכים שונים, ראו: דוד תדהר, אנציקלופדיה לתולדות היישוב ובוניו, כרך שמיני, עמ' 3109. ואילו, יוסף כרוסט אשר הכיר מקרוב את בנארי, וכתב וערך לאחר פטירתו את הכותר: יהודה בנארי – דיוקן, (תל אביב: הוצאת מכון ז'בוטינסקי בישראל, תשמ"ו – 1986) טען (בעמ' 4) כי "לא כל התאריכים שהובאו לעיל הנם מדויקים. הם לא נלקחו מתעודות רשמיות, מכיוון שאלו אבדו בתהפוכות העיתים בתקופה הראשונה לחייו של יהודה בנארי, היא התקופה הרוסית". לפיכך, לא ניתן אף לקבוע מה היה תאריך הלידה שלו. "כך גם לגבי מקום לידתו, שהיה ביקטרינוסלב (כיום דניפרובטרובסק), או ביישוב שעל יד העיר הזאת, כפי שמוסר ספרו של דוד תדהר, היא אוסטוסלסק".
↑  דוד תדהר, אנציקלופדיה לתולדות היישוב ובוניו, כרך שמיני, עמ' 3109.
↑  ראו למשל: איגרת (מס'4727) ברכה מזאב ז'בוטינסקי ליהודה בנארי, 1925, תיק  א 1 - 2/ 15, באתר ארכיון מכון ז'בוטינסקי.
↑  ראו: תיקים: ג 2 - 6/ 10, בארכיון מכון ז'בוטינסקי בתל אביב.
↑  ראו: מינה גראור, ימי הצה"ר, כרונולוגיה של התנועה הרוויזיוניסטית, תל אביב: מכון ז'בוטינסקי בישראל, תשע"ג 2013, עמ' 136–137. התכתבות עם זאב ז'בוטינסקי, מיום: 06/01/1934, איגרת 2069, תיק:  א 1 - 2/ 24/ 1; איגרת מיום 09/04/1934
, איגרת 2200, תיק:  א 1 - 2/ 24/ 1.
↑  ראו: מינה גראור, ימי הצה"ר, כרונולוגיה של התנועה הרוויזיוניסטית, תל אביב: מכון ז'בוטינסקי בישראל, תשע"ג 2013, עמ' 136–137, 162.
↑  ראו: תכתובת עם זאב ז'בוטינסקי (אז בלונדון) מ-מיום 7.12.1938 ומיום 30.12.1938.
↑  ראו: תיק פ 227 - 4/ 18, בארכיון מכון ז'בוטינסקי בתל אביב.
↑  ראו: תיק : פ 389 - 5, בארכיון מכון ז'בוטינסקי בתל אביב.
↑  ח' בן-ירוחם, ספר בית"ר, כרך ב' – חלק שני, עמ' 873.
↑  ראו:  ח' בן-ירוחם, ספר בית"ר, כרך ב – חלק שני, עמ' 904. תיק ל 1 - 5, בארכיון מכון ז'בוטינסקי בתל אביב.
↑  ח' בן-ירוחם, ספר בית"ר, כרך ב – חלק שני, עמ' 909. ראו: תיקים: א 1 - 2/ 29/ 1, א 1 - 2/ 29/ 2, א 1 - 2/ 30/ 1, בארכיון מכון ז'בוטינסקי בתל אביב.
↑  ח' בן-ירוחם, ספר בית"ר, כרך ב – חלק שני, עמ' 293, 341.
↑  ראו: תיק ג 7 - 4/ 11, תיק ח 5 - 1, בארכיון מכון ז'בוטינסקי בתל אביב.
↑  ראו: תיק פ 124 - 3/ 13, בארכיון מכון ז'בוטינסקי בתל אביב.
↑  טוביה כרמל, המכון והמוזיאון ע"ש זאב ז'בוטינסקי, למרחב, 3 באוגוסט 1970
↑  ראו: ערי ז'בוטינסקי, א' אלסברג, יהודה בנארי, דניאל קארפי (עורכים), אגרות זאב ז'בוטינסקי, כרך א, רשימה ומפתח, תל אביב, הוצאת מכון ז'בוטינסקי בישראל, תשל"ב 1972.
↑  זאב ז'בוטינסקי, עקרונות מנחים לבעיות השעה, (עורך: יוסף נדבה), תל אביב: הוצאת מכון ז'בוטינסקי, תשמ"א 1981.
↑  יוסף כרוסט (עורך), יהודה בנארי – דיוקן, תל אביב: הוצאת מכון ז'בוטינסקי בישראל, תשמ"ו 1986, עמ' 3.
| --- | --- |
בקרת זהויות :  NLI: 987007258560705171  ISNI: 0000 0001 1879 9971  LCCN: n85812838  VIAF: 97666179   WorldCat (עם VIAF): 97666179 
סמל עליית אף על פי
דורותי מלון

| --- | --- |

 לידה:  29 בינואר 1924 שיקגו, ארצות הברית 
 פטירה:  19 בינואר 2018  (בגיל 93) דאלאס, טקסס, ארצות הברית 
 מקום קבורה:  Calvary Hill Cemetery and Mausoleum 
 שם לידה:  דורותי אלואיז מלוני
 מדינה:  ארצות הברית 
 תקופת הפעילות:  1942–1992 (כ־50 שנה) 
 מקום לימודים:  האוניברסיטה המתודיסטית הדרומית  תיכון היילנד פארק 
 בן או בת זוג:  ז'אק ברז'רק (28 ביוני 1959–8 בדצמבר 1964)  רוברט תומרקין (1969–1969)  Charles Huston Bell (1971–1974) 
 מספר צאצאים:  2 
 פרסים והוקרה:  פרס אוסקר לשחקנית המשנה הטובה ביותר (1956)  כוכב בשדרת הכוכבים בהוליווד 
 פרופיל ב-IMDb
 
דורותי מלון
דורותי מלון (אנגלית: Dorothy Malone;‏ 29 בינואר 1924 – 19 בינואר 2018) הייתה שחקנית אמריקנית זוכת פרס האוסקר.
מלון נולדה בשם דורות'י אלואיז מלוני (Dorothy Eloise Maloney) בשיקגו, אילינוי. רוב הקריירה המוקדמת שלה כשחקנית קולנוע היה בסרטי מערבונים כמו השקיעה האחרונה לצידם של רוק הדסון וקירק דאגלס (1961), אף על פי שמפעם לפעם זכתה לגלם תפקידים זכורים יותר, כדוגמת תפקידה כמוכרת בחנות ספרים בקלאסיקת הפילם נואר, "התרדמה הגדולה" (1946), על פי הרומן של ריימונד צ'נדלר.
ב-1955 שיחקה בסרט זעקת הקרב.
ב-1956 צבעה את שיער הבלונד המפורסם שלה כדי לככב במלודרמה "נכתב ברוח", בבימויו של אחד מענקי הוליווד, דאגלס (דטלף) סירק. בסרט זה, הנחשב כיום כאחד משיאי המלודרמה, גילמה מלון נימפומנית, תפקיד עליו זכתה בפרס האוסקר כשחקנית המשנה הטובה ביותר. מכאן החלה לקבל תפקידים משמעותיים יותר בסרטים כמו "האיש בעל אלף הפרצופים", "עיר היצרים", "מלאכים מלוכלכים" וב"השייט האחרון".
לצד עבודותיה הקולנועיות הקדישה מלון זמן גם לסדרות טלוויזיה, כשהבולטת בהן היא "פייטון פלייס", בה כיכבה בין השנים 1964 - 1968, ואף קיבלה על תפקידה מועמדות לפרס גלובוס הזהב שנתיים ברצף. הייתה זאת אופרת הסבון הראשונה ששודרה בארצות הברית בשעות הערב.
תפקידה האחרון בקולנוע היה כאישה שהורשעה ברצח משפחתה ב"אינסטינקט בסיסי" (1992). מלון הייתה נשואה פעמיים - לשחקן ז'אק ברז'רק (ממנו יש לה שני צאצאים) ולאיש העסקים בוב תומרקין - ממנו מיהרה להתגרש בטענה כי הוא מנסה להשתלט על כספיה (שנים מאוחר יותר הודה תומרקין שצדקה ואף ישב בכלא).
על אף היותה אחת הנשים היפות והמושכות בהוליווד הייתה למעשה אשה שמרנית ומאופקת וניהלה אורח חיים שמרני וצנוע.
מלון נפטרה ב-19 בינואר 2018. יש כוכב על שמה בשדרת הכוכבים של הוליווד, לציון הישגיה הקולנועיים.
Still Over It

Still Over It הוא אלבום האולפן השני של הזמרת האמריקאית סאמר ווקר, שיצא לאור ב-5 בנובמבר 2021 על ידי LVRN ואינטרסקופ רקורדס. האלבום הוא המשך לאלבום הבכורה של ווקר, Over It ‏(2019). במלאת שנתיים לאלבום הבכורה שלה, ווקר הכריזה על יציאתו של Still Over It באמצעות טיזר ששיתפה. האלבום כולל 20 רצועות, הכוללות שיתופי פעולה עם קארדי בי, ג'יי טי מסיטי גירלז, סיזה, ארי לנוקס, ליל דורק, פארל ויליאמס אומריון וסיארה.
רקע

לאחר יציאתו של Over It, ווקר הוציאה את המיני-אלבום שלה, Life on Earth ב-20 ביולי 2020, והפתיעה את המעריצים שלה לאחר שהכריזה על הריונה עם בן זוגה והמפיק בפועל של Over It, לונדון און דה טראק. לאחר שילדה את בתה במרץ 2021, הזמרת רמזה על מוזיקה חדשה בפלטפורמות המדיה החברתיות שלה. ביוני, ווקר שיתפה תמונות בסטודיו עם אומריון, סיזה והמפיק פארל ויליאמס. בתחילת אוקטובר, ווקר התכוונה להופיע בשטיח האדום בטקס פרסי ההיפ הופ של ה-BET שהתקיים בשנת 2021, כדי להכריז על אלבומה השני. עם זאת, עקב מגבלות מגפת הקורונה, הדבר לא קרה. לכן, היא שיתפה את הודעת האלבום ברשתות החברתיות שלה.
קידום

ב-2 באוקטובר, ווקר שיתפה תמונה של כונן קשיח מצופה תכשיטים עם מדבקת "אלבום #2" מודבקת בתחתית; הכיתוב של הפוסט קישר מעריצים לחשבון אינסטגרם נפרד (של הכונן הקשיח). ב-4 באוקטובר, יום השנה השנתיים ל-Over It, ווקר פרסמה טיזר דרך המדיה החברתית, ושיתפה מערכון בהשתתפותה ובהשתתפות ג'יי טי מסיטי גירלז. המערכון כלל שיחת טלפון בין ווקר, בלבוש זהה הלקוח מעטיפת אלבומה הראשון, לבין ג'יי טי, המופיעה בכלא (בדומה לכליאתה בסמוך ליציאת אלבום הבכורה שלה).
זמן קצר לאחר מכן, הכריזה ווקר על הסינגל המוביל מהאלבום, "Ex For A Reason" עם ג'יי טי, וכן הכריזה על רשימת הרצועות הלא מלאה של Still Over It. רשימת הרצועות נחשבת, לדברי ווקר, ל"סיפור" והיא מחלוקת לפי ציר זמן. ב-17 באוקטובר הכריזה ווקר על אתגר בערים נבחרות (ניו יורק, שיקגו ואטלנטה), במסגרתו מעריצים יכלו להאזין לאלבום מוקדם על ידי ניסיון לשבור מארז זכוכית עם הכונן הקשיח של האלבום בפנים. אותו האתגר זכה לפופולריות ברשת החברתית טיקטוק, שם פורסם פעמים רבות.
עטיפה

ב-25 באוקטובר חשפה סאמר ווקר שתי עטיפות אלבומים רשמיות בפלטפורמות המדיה החברתית שלה. העטיפה העיקרית, המיועדת לעותקים הפיזיים של האלבום, מציגה את ווקר כשהיא מחזיקה את בתה בעודה משוחחת בטלפון במטבח. העטיפה הדיגיטלית מציגה את ווקר במכונית עם ידה לכיוון המצלמה, כשהיא מונעת מצלמי פפראצי לצלם אותה וזאת, בנוסף לכך שהיא מרכיבה משקפי שמש בצבע שחור. העטיפה הפיזית צולמה על ידי דיון אייבורי, ואילו העטיפה הדיגיטלית צולמה על ידי רולקס, שצילם את עטיפת המיני-אלבום שלה משנת 2020, Life on Earth, ואת עטיפת האלבום השלישי של הזמר ברייסון טילר, Anniversary.
ביקורת והצלחה מסחרית

Still Over It זכה לשבחים מטעם מבקרי המוזיקה השונים ברחבי העולם כאשר יצא לאור. ב-NME העניקו לו ציון של חמישה כוכבי זהב מתוך חמישה בסך הכול. ב-Clash העניקו לו ציון של 9 בסולם 10. לפני יציאתו, כל 20 הרצועות מהאלבום הגיעו בשיאן ל-30 העליונים באפל מיוזיק ארצות הברית, ביניהן תשע רצועות שהגיעו בשיאן לעשירייה הפותחת. זאת, בנוסף לכך שהרצועה הפותחת "Bitter" הגיעה בשיאה למקום הראשון במצעד.
ביקורת והצלחה מסחרית > רשימת סוף שנה

| עיתון | תואר | דירוג | מקור |
| --- | --- | --- | --- |
| רולינג סטון | 50 האלבומים הטובים ביותר של 2021 | 33 |  |
| בילבורד | 50 האלבומים הטובים ביותר של 2021: רשימת הצוות | 17 |  |
| The Line of Best Fit (מגזין בריטי) | האלבומים הטובים ביותר של The Line of Best Fit לשנת 2021 (לפי דירוג) | 18 |  |
| Dazed | האלבומים הטובים ביותר של Dazed לשנת 2021 | 5 |  |
| Clash | האלבומים הטובים ביותר של 2021 | 57 |  |
| Gigwise | 51 האלבומים הטובים ביותר של 2021 | 29 |  |
| Uproxx | 50 האלבומים הטובים לשנת 2021 (לפי הא׳-ב׳) | נכלל |  |
| AllMusic | אלבומי ה-R&B הטובים ביותר לשנת 2021 | נכלל |  |
רשימת רצועות

| Still Over It> מס' | Still Over It> שם | Still Over It> משך | Still Over It>  | Still Over It>  | Still Over It>  | Still Over It>  | Still Over It>  | Still Over It>  | Still Over It>  |
| --- | --- | --- | --- | --- | --- | --- | --- | --- | --- |
| 1. | Bitter (narration by Cardi B)  | 4:41 |  |  |  |  |  |  |  |
| 2. | Ex For A Reason (ביחד עם ג'יי טי מסיטי גירלז)   | 3:45 |  |  |  |  |  |  |  |
| 3. | No Love (ביחד עם סיזה)   | 3:51 |  |  |  |  |  |  |  |
| 4. | Throw It Away  | 2:31 |  |  |  |  |  |  |  |
| 5. | Reciprocate  | 3:02 |  |  |  |  |  |  |  |
| 6. | You Don’t Know Me  | 3:20 |  |  |  |  |  |  |  |
| 7. | Circus  | 2:12 |  |  |  |  |  |  |  |
| 8. | Insane  | 3:09 |  |  |  |  |  |  |  |
| 9. | Constant Bullshit  | 3:17 |  |  |  |  |  |  |  |
| 10. | Switch A Nigga Out  | 2:57 |  |  |  |  |  |  |  |
| 11. | Unloyal (ביחד עם ארי לנוקס)   | 3:27 |  |  |  |  |  |  |  |
| 12. | Closure  | 2:11 |  |  |  |  |  |  |  |
| 13. | Toxic (ביחד עם ליל דורק)   | 4:26 |  |  |  |  |  |  |  |
| 14. | Dat Right There (ביחד עם פארל ויליאמס)   | 3:09 |  |  |  |  |  |  |  |
| 15. | Screwin (ביחד עם אומריון)   | 5:33 |  |  |  |  |  |  |  |
| 16. | Broken Promises  | 3:03 |  |  |  |  |  |  |  |
| 17. | Session 33  | 2:07 |  |  |  |  |  |  |  |
| 18. | 4th Baby Mama (Prelude)  | 1:15 |  |  |  |  |  |  |  |
| 19. | 4th Baby Mama  | 3:45 |  |  |  |  |  |  |  |
| 20. | Ciara's Prayer  | 1:54 |  |  |  |  |  |  |  |
| משך כולל: | משך כולל: | 63:43 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 18 |
|  אירלנד | מצעד האלבומים האירי | 22 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  דנמרק | היטליסטן | 36 |
|  הולנד | מצעד 100 האלבומים ההולנדיים | 8 |
|  הממלכה המאוחדת | מצעד האלבומים הבריטי | 5 |
|  הממלכה המאוחדת | מצעד אלבומי ה-R&B | 3 |
|  ולוניה | אולטראטופ 40 | 30 |
|  נורווגיה | VG-lista | 18 |
|  ניו זילנד | המצעד הניו זילנדי הרשמי | 13 |
|  פלנדריה | אולטראטופ 50 | 21 |
|  צרפת | SNEP | 27 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 59 |
|  שווייץ | המצעד השווייצרי | 18 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,000,000 |